З канца 16 стагоддзя тут засядаў вышэйшы судовы орган Вялікага княства Літоўскага - Галоўны літоўскі трыбунал. У сярэдзіне 16 стагоддзя паўсталі цэхі - карпарацыі рамеснікаў, якія абядноўвалі ў 16-18 стст. майстроў 41 рамеснай спецыяльнасці. Мінскія купцы вывозілі ў Расію, ва Украіну, ў Польшчу і Прыбалтыку лесаматэрыялы, смалу, воск, вырабы з жалеза, шкла і скуры, футра, прывозілі соль, віно, вострыя прыправы, тканіны, металы і вырабы з іх. У горадзе рэгулярна праводзіліся кірмашы і таргі.